**ДОКЛАД ЗА ИЗВЪРШЕНА ПРОВЕРКА НА**

**„ДЕЛИКАТЕС 2“ ООД – С. ЖИТНИЦА**

На основание Заповеди № РД-24/05.02.2021 г. и № РД-104/19.05.2021 г. на Директора на РИОСВ–Пловдив, на 08.06.2020 г. беше извършена проверка на „Kланичен пункт и работилница за колбаси“, с. Житница, община Калояново, област Пловдив, собственост на „Деликатес 2“ ООД, с. Житница. Комплексната проверка от експерти на РИОСВ-Пловдив е по /фактор отпадъци и компонент води и компонент въздух/, съгласно утвърден от Министъра на околната среда и водите „План за контролната дейност на РИОСВ-Пловдив за 2021г.”

I. Цел на проверката

Основната цел на проверката е установяване на нивото и степента на съответствие на обекта с изискванията, заложени в Закона за опазване на околната среда, Закон за управление на отпадъците, Закон за водите и Закон за чистотата на атмосферния въздух и подзаконовите нормативни актове към тях.

Обект на проверката, находящ се в с. Житница, община Калояново, област Пловдив е Месопреработвателно предприятие. Основната дейност на дружеството е производство на колбаси и местни продукт. Месото като основна суровина на производство се закупува от страната и/или се внася от страни членки на ЕС.

Експерти на РИОСВ-Пловдив, извършиха проверка на следните инсталации и дейности:

1. Локална пречиствателна станция за отпадъчни води(ЛПСОВ)

2. Площадка за съхранение на формираните от дейността на фирмата отпадъци

3. Хладилни съоръжения

4. Климатични инсталации

5. Котелна централа с 3 бр. водогрейни котли, работещи с метан

II. Констатации от проверката по фактори и компоненти:

Фактор „Отпадъци”

Дружеството притежава решение за дейности с отпадъци, издаден от Директора на РИОСВ – Пловдив. Разрешената дейност е R12 /Размяна на отпадъци за подлагане на някоя от дейностите с кодове R 1 - R 11/ на отпадък с код 02 02 04 от дейността на ПСОВ на площадка в с. Житница, община Калояново, имот № 006249, местност „Влачарката”, площ 9306 кв.м, както и разрешена дейност R10 на отпадък с код 02 02 04 в землището на с. Житница, община Калояново, ЕКАТТЕ 29745, съставена от имоти с № 006084 до 006136, местност „Влачарката”, категория на земята при неполивни условия, IV категория, начин на трайно ползване – нива

Съгласно изискванията на Наредбата за реда и начина за оползотворяване на утайки от пречистването на отпадъчните води чрез употребата им в земеделието (Обн. ДВ. бр.63 от 12 Август 2016г., изм.), дружеството извършва изпитване на утайките по необходимите показатели, съгласно чл. 8. В тази връзка се представиха последните протоколи от изпитване през 2021 год. Дружеството е подало декларация до Директора на РИОСВ – Пловдив с приложени протоколи от изпитване през м. март 2021 г.

За формираните отпадъци, дружеството притежава утвърдени работни листове за класификация на отпадъците, утвърдени oт Директора на РИОСВ-Пловдив.

За съхранението на производствените отпадъци има обособено помещение с ограничен достъп, с места и обозначителни табели с кодове и наименования на формираните отпадъци до предаването им на фирми, притежаващи разрешителни документи, съгласно чл. 35 от Закона за управление на отпадъците /ЗУО, ДВ, бр. 53/2012г., посл. изм. и доп. /. В помещението е разположена преса в която балират собствени опаковки.

Изпратен е годишен отчет към ИАОС за 2020 г., съгласно всички необходими приложения, за което се представи обратна разписка за доставяне.

Представени са договори с фирми и анекси към тях за предаване на формираните отпадъци.

Представиха се заверени от Директора на РИОСВ –Пловдив отчетни книги, съгласно Приложение № 1 и Приложение № 4 от Наредба №1/2014г., които се водят редовно.

„Деликатес 2” ООД пуска на пазара опакована стока, след употребата на които се образуват масово разпространени отпадъци от опаковки. Представи се договор с организация по оползотворяване на отпадъци от опаковки, както и удостоверение, в уверение на това, че „Деликатес 2” ООД участва в колективна система, по чл. 14, ал. 2, т. 2 от ЗУО. Продуктовата такса се заплаща от дружеството ежемесечно. Представиха се месечни справки – декларации, изготвени съгласно приложение № 15 от Наредбата за определяне на реда и размера за заплащане на продуктова такса (Обн. ДВ. бр.30 от 15 Април 2016г., изм. и доп.), за период от 01.01.2021 г. до 30.04.2021 г.

На територията на обекта са създадени необходимите условия за събиране на отпадъците, съгласно Закона за управление на отпадъците /ЗУО/(ДВ. бр.53 от 13 юли 2012г., посл. изм. и доп.) и подзаконовата нормативна уредба.

Компонент „ Води “

Обектът е включен в утвърден със Заповед от Министъра на околната среда и водите списък с обекти за провеждане на мониторинг на качеството на заустваните отпадъчни води

Дружеството притежава актуално Разрешително за заустване на отпадъчни води и Решения за продължаване срока на действието му, издадени от Басейнова дирекция – Източнобеломорски район – Пловдив

При проверката се констатира, че предприятието е в режим на работа на две смени по осем часа. Отпадъчните битови и производствени води постъпват за пречистване в ЛПСОВ. Същата е на автоматичен режим. Всички съоръжения са технически изправни и работят.

В изпълнение на условията, заложени в Разрешителното за заустване са представени:

- доклад за изпълнение на условията в РЗ за 2020г. в срок.

- Протоколи от проведен собствен мониторинг за 2020 г.- отпадъчни и повърхностни води

- Платежен документ за заплатена такса за заустване за 2020г.

В присъствие на представител на дружеството е взета проба отпадъчна вода от Пункт № 1, РШ на изход ЛПСОВ, посочен в разрешителното. Пробонабирането е извършено от специалист на Регионална лаборатория – Пловдив.

Компонент „ Въздух “

На площадката на обекта се експлоатират 53 бр. хладилни инсталации и 13 бр. климатично оборудване, попадащи в обхвата на контрол на Наредба 1/17.02.2017 г. При проверката са представени досиета на всички съоръжения. Досиетата се водят редовно с отразени проверки за течове, съгл Регламент (ЕС) № 517/2014 г. Наличните хладилни инсталации са етикетирани, съгл чл. 12 от същия Регламент. Системите, работещи с ФПГ с количество над 500 т. СО2 екв. са снабдени със системи за известяване за течове. При проверката не е представен протокол, удостоверяващ изправността на системите за откриване на течове в изпълнение на изискванията на чл. 5, параграф 3 от Регламента. Операторът е изпълнил изискванията по чл. 35, ал. 1 и чл. 36 от Наредба 1/17.02.2017 г. като е представил годишен отчет по Приложение № 9. За производствени нужди се експлоатират 3 бр. водогрейни котли. Дружеството провежда собствени периодични измервания съгласно Наредба № 6/1999 год. и Плана за собствен мониторинг на емисиите на вредни вещества, изпускани в атмосферния въздух, утвърден от Директора на РИОСВ-Пловдив. Резултатите са представени в РИОСВ-Пловдив.

ΙΙΙ. Съответствие, последващ контрол:

Дадено е едно предписание: В срок до 16.06.2021 год. да се представи в РИОСВ-Пловдив информация, удостоверяваща изправността на системите за откриване на течове за хладилните системи, работещи с над 500 т. СО2 екв. налични в обекта. За отговорник по изпълнение на предписанието е определен управителя на дружеството.

**ИВАЙЛО ЙОТКОВ**

*Директор на РИОСВ-Пловдив*